На основу члана 98. Закона о високом образовању („Службени гласник РС“, бр. 88/2017, 73/2018, 27/2018 – др. закон, 67/219, 6/2020 – др. закони и 67/2021), члана 85. Статута Универзитета у Београду („Гласник Универзитета у Београду“, бр. 201/2018, 207/2019, 213/2020, 214/2020, 217/2020, 230/2021 и 232/2022), Правилника о упису студената на студијске програме Универзитета у Београду („Гласник Универзитета у Београду“, бр. 208/2019 и 2012/2019) и Одлуке Сената Универзитета у Београду o расписивању конкурса за упис студената од 20. априла 2022. и Одлуке Владе Републике Србије 05 број 612-4491/2022 од 9. јуна 2022. године, Факултет организационих наука и Електротехнички факултет расписују

**К О Н К У Р С**

**за упис на Мастер академске студије**

**у школској 2022/23. години**

**Трећи конкурсни рок**

**1. СТУДИЈСКИ ПРОГРАМИ**

Студијски програм мастер академских студија Напредне информационе технологије у дигиталној трансформацији садржи обавезне предмете, изборне предмете, стручну праксу, тимски стартап пројекат и завршни рад у укупном обиму од 90 ЕСПБ бодова.

| *Студијски програм* | *Модул* | *Број студената који се уписује на СП* |
| --- | --- | --- |
| Напредне информационе технологије у дигиталној трансформацији | Дистрибуирано рачунарство | 27 |
| Анализа података |
| Интерактивно рачунарство |
| Организација и управљање |

**2. ОПШТИ УСЛОВИ КОНКУРСА**

**2.1** На студијске програме мастер академских студија, који имају обим од најмање 60 ЕСПБ бодова, могу се уписати кандидати који су претходно завршили четворогодишњи студијски програм основних академских студија и остварили најмање 240 ЕСПБ бодова.

У прву годину мастер академских студија може се уписати и лице које је завршило интегрисане студије, односно мастер академске студије,остваривши најмање 300 ЕСПБ бодова**.**

Лица која имају стечено високо образовање према прописима који су важили до дана ступања на снагу Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16), имају право да конкуришу за упис на мастер академске студије под условима и на начин прописан Правилником о упису студената на студијске програме Универзитета у Београду и општим актом Факултета, и то лица која имају стечено висoко образовање завршетком основних студија у трајању од најмање осам семестара имају право да конкуришу за упис мастер академских студија у обиму од најмање 60 ЕСПБ бодова.

**2.2** Студијским програмом утврђују се услови уписа као и одговарајући програми основних академских студија.

У зависности од области акредитације завршеног програма основних академских студија утврђује се могућност наставка студија на одређеном студијском програму.

|  |  |  |  |  |
| --- | --- | --- | --- | --- |
|  | Завршен програм основних академских студија  је акредитован у пољу | | | |
| техничко технолошких наука | друштвено хуманистичких наука | природних наука | медицинских наука |
| Напредне информационе технологије у дигиталној трансформацији | да | не | да | да |

|  |
| --- |
| 2.3 На Конкурс се могу пријавити лица која су претходне студије завршила најкасније 14. октобра 2022. године. |

**2.4** У остваривању права уписа на студијски програм кандидати имају једнака права која не могу бити ограничавана по основу пола, расе, брачног стања, боје коже, језика, вероисповести, политичког убеђења, националног, социјалног или етничког порекла, инвалидности или по другом сличном основу, положају или околности.

**3. МЕРИЛА ЗА УТВРЂИВАЊЕ РЕДОСЛЕДА КАНДИДАТА**

**3.1** Редослед кандидата за упис у прву годину студијског програма мастер академских студија утврђује се на основу пондерисане просечне оцене остварене на основним академским студијама, дужине студирања на претходним студијама и резултата пријемног испита (тест, есеј, мотивационо писмо, интервју и др.) на основу следеће формуле:

где је

- пондерисана средња оцена,

- просечна оцена студирања на претходним студијама,

– број поена остварен на пријемном испиту (може бити у распону од 0 до 10)

– представља дужину трајања студијског програма (ОАС, интегрисаних академских студија, МАС, у збиру, у зависности са којим завршеним студијским програмима се конкурише за упис), изражена у годинама

– број месеци студирања. У број месеци студирања улази сваки започети месец.

**3.2** Под општом просечном оценом подразумева се просечна оцена на претходно завршеним основним академским, основним или интегрисаним студијама. За лице које је завршило мастер академске студије општа просечна оцена студирања (ОПО) израчунава се на основу просечних оцена студирања на основним академским студијама (ОцОС) и мастер академским студијама (ОцМС), пондерисаних дужином трајања студијског програма на основним академским и мастер академским студијама израженом у ЕСПБ бодовима (ОСбод и МСбод):

Општа просечна оцена (ОПО) =

Број бодова по основу ова два критеријума, добијен по формули, се заокружује на две децимале.

Под општом просечном оценом подразумева се просечна оцена на претходно завршеним основним академским, основним или интегрисаним студијама. За лице које је завршило мастер академске студије општа просечна оцена студирања (ОПО) израчунава се на основу просечних оцена студирања на основним академским студијама (ОцОС) и мастер академским студијама (ОцМС), пондерисаних дужином трајања студијског програма на основним академским и мастер академским студијама израженом у ЕСПБ бодовима (ОСбод и МСбод):

Општа просечна оцена (ОПО) =

За лице које има стечено високо образовање по прописима који су важили до дана ступања на снагу Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16) вреднује се просечна оцена са основних студија која укључује дипломски рад, уколико исти постоји.

На основу наведених критеријума, кандидат за упис на прву годину студијског програма Напредне информационе технологије у дигиталној трансформацији мастер академских студија, може стећи највише 10 бодова.

**3.3** Кандидатима који су основне академске студије, односно основне студије, завршили на Факултету организационих наука или Елетротехничком факултету, Универзитета у Београду, приликом формирања ранг листе, рачунаће се максималан број бодова остварен на пријемном испиту (ПИС=10) без полагања пријемног испита.

**3.4** Кандидати се уписују на основу коначне ранг листе и то коначне ранг листа за студијски програм Напредне информационе технологије у дигиталној трансформацији.

**4. РОКОВИ И НАЧИН ПОДНОШЕЊА ЖАЛБИ**

**4.1** Факултет објављује листу пријављених кандидата, са подацима о бодовима на основу успеха са претходног нивоа образовања, на огласној табли и интернет страници, на које кандидати могу уложити примедбе у случају техничких грешака. Примедбе се подносе 7. октобра 2022. године, у периоду од 9 до 10 сати. По истеку тог рока, подаци који подразумевају успех на претходним нивоима образовања сматрају се коначним.

**4.2** Након пријемног испита, Факултет објављује прелиминарну ранг листу за сваки појединачни студијски програм, на огласној табли и интернет страници Факултета, најкасније 5. новембра 2022. године, до 20 сати.

Кандидат може поднети жалбу на регуларност поступка утврђеног конкурсом, регуларност претходне провере способности, регуларност пријемног испита и своје место на ранг листи у року од 36 сати од објављивања прелиминарне ранг листе на Факултету.

Жалба се подноси надлежној комисији Факултета, 7. новембра 2022. године, од 9 до 10 сати, која доноси решење по жалби до 12 сати истог дана.

Кандидат има право у другостепеном поступку да уложи жалбу Декану Факултета у року од 24 часа од истека рока за доношење решења комисије Факултета по жалби кандидата.

Декан Факултета доноси коначну одлуку у року од 24 часа од пријема жалбе и доставља је кандидату и комисији Факултета.

**4.3** Након одлучивања о жалбама Факултет утврђује и објављује коначну ранг листу свих кандидата са укупним бројем бодова стеченим по свим критеријумима за сваки студијски програм и доставља је Универзитету.

Факултет објављује коначну ранг листу на интернет страници Факултета.

Објављена коначна ранг листа за студијски програм на сајту Факултета, односно Универзитета, је основ за упис кандидата.

**5. УПИС СТУДЕНАТА**

**5.1** Лице је остварило право на упис уколико се на ранг листи налази у оквиру броја који је конкурсом предвиђен за упис.

**5.2** Кандидат се може уписати на студијски програм у статусу студента који се финансира из буџета Републике (буџетски студент) уколико се налази на коначној ранг листи у оквиру броја одобреног за упис кандидата на терет буџета и ако освоји најмање 61 бод.

Укупан број студената који се уписује на мастер академске студије у статусу „на терет буџета“ је 9.

**5.3** Кандидат се може уписати на студијски програм у статусу студента који се сам финансира (самофинансирајући студент) уколико се налази на коначној ранг листи до броја утврђеног за упис самофинансирајућих студената и ако освоји најмање 40 бодова.

**5.4** Уколико на неком од студијских програма буде слободних, непопуњених места, може се признати пријемни испит положен на другом студијском програму.

**6. УПИС СТРАНИХ ДРЖАВЉАНА**

Страни држављанин може конкурисати и уписати се на студијски програм под истим условима као и домаћи држављанин, ако се призна стечена страна високошколска исправа у складу са Законом и општим актом Универзитета.

Страни држављанин плаћа школарину у току целог школовања, осим ако међународним споразумом није другачије одређено.

Кандидат - страни држављанин, приликом пријављивања на конкурс, подноси решење о признавању стране јавне исправе *(http://bg.ac.rs/sr/studije/str-isprave.php)* или потврду да је поступак започет.

Пре уписа кандидат страни држављанин је дужан да Факултету поднесе доказе:

* + да је здравствено осигуран за школску годину коју уписује;
  + да влада српским језиком или језиком на коме се студијски програм изводи.

**7. УПИС ДРЖАВЉАНА СРБИЈЕ КОЈИ СУ ПРЕТХОДНО ОБРАЗОВАЊЕ ЗАВРШИЛИ У ИНОСТРАНСТВУ**

Држављанин Србије који је завршио претходно образовање у иностранству може да конкурише за упис на студијски програм ако има решење о признавању стране високошколске исправе за наставак образовања на Универзитету у Београду *(http://bg.ac.rs/sr/studije/str-isprave.php)* и упис конкретног студијског програма. Уколико поступак признавања није окончан, ови кандидати уз пријаву подносе потврду о томе да је поступак у току.

Кандидат из члана 6. и 7. конкурса може условно да се упише на студијски програм у случају када поступак за признавање стране високошколске исправе није завршен пре рока за подношење пријаве за упис и то уз потврду да је поступак признавања започет.

Уколико захтев за признавање буде одбијен или ако признавање стране високошколске исправе не даје право на упис студијског програма на који се кандидат пријавио, сматраће се да кандидат није уписан. Овом кандидату вратиће се уплаћени износ школарине умањен за трошкове уписа.

**8. УПИС ЛИЦА СА ИНВАЛИДИТЕТОМ**

**8.1** Особе са инвалидитетом могу полагати пријемни испит на начин прилагођен њиховим могућностима, односно у њима доступном облику, а у складу са објективним могућностима Факултета.

**8.2** Особа са инвалидитетом је у обавези да писмено образложи на који начин је потребно прилагодити полагање пријемног испита и то образложење достави приликом пријаве на конкурс за упис на студијски програм.

**8.3** Особе са инвалидитетом, за додатне информације и консултације, могу се обратити Универзитетском центру за студенте са хендикепом на телефон 011-3370-686 или електронском поштом ucsh@rect.bg.ac.rs. Универзитетски центар за студенте са хендикепом налази се у просторијама Дома културе Студентски град у улици Булевар Зорана Ђинђића 179.

Напомена: Упис лица са инвалидитетом, односно припадиника ромске националне мањине, која су применом Програма афирмативних мера уписала и завршила основне академске студије у статусу студента чије се студије финансирају из буџета, на мастер академске студије могу да се уписују применом Програма афирмативних мера, на основу Одлуке о броју студената за упис у прву годину студијских програма мастер академских студија који се финансирају из буџета Републике Србије за високошколске установе чији оснивач је Република Србија у школској 2022/2023. години и уколико се кандидати за такав програм изјасне.

**9. КОНКУРСНИ РОКОВИ**

**9.1** Трећи уписни рок

Пријављивање кандидата на студијске програме мастер академских студија обавиће се у периоду од 1. до 2. новембра 2022. године.

Пријављивање на конкурс се састоји од два корака. Први корак је *on-line* пријављивање на конкурс путем сајта [www.fon.bg.ac.rs](http://www.fon.bg.ac.rs), које ће бити могуће **1. новембра 2022. године**. Други корак је предаја докумената **2. новембра 2022**. године, од **10 до 12 сати**.

Пријемни испит ће бити организовани **4. новембра 2022**. године према распореду који ће бити објављен најкасније 3. новембра 2022. године.

Прелиминарне ранг листе са укупним бројем бодова биће објављене 5. новембра 2022. године до 20 сати.

Подношење жалби на објављене прелиминарне ранг листе ће бити 7. новембра 2022. године од 9 до 10 сати, у кабинету б004. Решења по жалбама биће објављена истог дана до 12:00.

Коначнe ранг листе ће бити објављене 7. новембра 2022. године до краја дана.

Упис студената обавиће се 9. новембра 2022. године, према распореду који ће бити објављен 8. новембра 2022. године до краја дана.

**10. ОСТАЛЕ ОДРЕДБЕ**

**10.1** Кандидати приликом пријаве на конкурс подносе следећа документа:

* диплому и додатак дипломи, *односно уверење о завршеном студијском програму првог степена студија и уверење о положеним испитима (фотокопије докумената и оригинале на увид);*
* решење о признавању стране високошколске *исправе или потврду да је поступак признавања ради наставка образовања започет (само за кандидате који имају страну високошколску исправу);*
* доказ о уплати накнаде за трошкове учешћа на конкурсу *за упис на мастер академске студије.*

Диплома и додатак дипломи поднети приликом пријаве за конкурс сматраће се исправним високошколским исправама ако су издате од стране акредитоване високошколске установе за акредитовани студијски програм.

Кандидат који је завршио студије по прописима који су важили до доношења Закона о високом образовању („Службени гласник РС”, бр. 76/05, 100/07 – аутентично тумачење, 97/08, 44/10, 93/12, 89/13, 99/14, 45/15 – аутентично тумачење, 68/15 и 87/16) уз диплому, уместо додатка дипломи обавезно доставља уверење о положеним испитима.

Кандидат коме није издата диплома, приликом уписа подноси уверење о дипломирању са уверењем о положеним испитима, с тим да, најкасније у року од годину дана, достави Факултету диплому и додатак дипломи о завршеном претходном степену високог образовања.

Диплома о завршеном првом степену високог образовања на академским студијама коју је кандидат стекао уз признавање дела студијског програма струковних студија првог степена, сматра се ваљаном за упис на други и трећи степен студија само уколико обим признатих испита са студијског програма струковних студија не прелази 30 % укупног обима студијског програма академских студија на ком је диплома стечена (72 од 240 ЕСПБ бодова, односно 54 од 180 ЕСПБ бодова) у складу са Правилником о стандардима и поступку за акредитацију студијских програма.

Универзитет, односно факултет који реализује студијски програм на који се кандидат уписује дужан је да провери поднете високошколске исправе и уколико утврди да исправа није издата у складу са важећим прописима, кандидат нема право на упис.

Уколико се накнадно утврди да исправа о завршеном претходном степену студија има недостатке, спроводи се поступак поништавања уписа, у складу са Законом.

Кандидат даје изјаву којом овлашћује Факултет и Универзитет да могу извршити увид, прибављање и обраду личних података за потребе процеса конкурса за упис и ради студирања; да

лични подаци могу да буду унети у електронску базу података, да се могу користити за потребе генерисања потребних статистичких података, достављања тражених података Министарству просвете, науке и технолошког развоја, као и да неће бити доступни неовлашћеним лицима.

Кандидати који су претходни степен студија завршили пре школске 2021/22. године приликом пријаве достављају и потписан у изјаву да нису били уписани на прву годину у буџетском статусу на степену студија за који конкуришу.

**10.2** Трошкови учешћа на конкурсу износе: 9.900,оо РСД.

Накнада за трошкове пријаве и полагања пријемног испита уплаћује се на жиро-рачун Факултета организационих наука 840-1344666-69, позив на број: 742121-01-650.

**10.3** Школарина за кандидате, држављане Републике Србије, који буду уписани у режиму „плаћа школарину“ износи: 246.000,оо динара за три семестра.

**10.4** Школарина се може платити у целости или у шест рата, и то:

|  |  |  |
| --- | --- | --- |
| Рата | Износ | Датум доспећа |
| 1. рата | 41.000,оо | приликом уписа |
| 2. рата | 41.000,оо | до 10.01.2023. године |
| 3. рата | 41.000,оо | до 10.04.2023. године |
| 4. рата | 41.000,оо | до 10.07.2023. године |
| 5. рата | 41.000,оо | до 10.10.2023. године |
| 6. рата | 41.000,оо | до 10.01.2024. године |

**10.6** Кандидати, страни држављани, плаћају школарину у износу од 3.000 евра (за три семестра).

**10.7** Кандидат који је стекао право уписа, а не упише се у за то предвиђеном року, губи право на упис и уместо њега ће се уписати следећи кандидат према утврђеном редоследу.

Даља обавештења о условима уписа и студирања могу се добити на телефон 011/3950-892, путем електронске поште *master@fon.bg.ac.rs*, или на Интернет адреси *www.fon.bg.ac.rs*.

*НАПОМЕНА: Универзитет у Београду и Факултет организационих наука задржавају право да измене и допуне текст Конкурса у складу са новим одлукама Комисије за акредитацију и контролу квалитета и Министарства просвете, науке и технолошког развоја.*

*Све евентуалне исправке Конкурса биће објављене на интернет страници Факултета и Универзитета у Београду.*

*Прилог 1:*

Изјава

Изјављујем да сам у циљу уписа на студијски програм Универзитета у Београду – Факултет организационих наука добровољно дао/дала своје личне податке.

Овлашћујем Факултет организационих наука и Универзитет у Београду да могу извршити увид, прибављање и обраду личних података за потребе процеса конкурса за упис и ради студирања; да лични подаци могу да буду унети у електронску базу података, да се могу користити за потребе генерисања потребних статистичких података, достављања тражених података Министарству просвете, науке и технолошког развоја, као и да неће бити доступни неовлашћеним лицима.

|  |  |
| --- | --- |
| У Београду, \_\_\_\_\_\_\_\_\_\_\_\_\_\_\_\_ 2022. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Потпис кандидата  Број пријаве: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Прилог 2:*

Београд, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (датум)

Универзитет у Београду

Факултет организационих наука

Изјава

Слободно и својевољно изјављујем да пре школске 2022/2023. године нисам био/била уписан/уписана на прву годину мастер академских студија у својству студента који се финансира из буџета.

Ову изјаву дајем искључиво у сврху остваривања права на упис прве године студијског програма мастер академских студија у статусу студената који се финансирају из буџета Републике Србије за школску 2022/2023. годину.

Кандидат:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис)